लिखितम् पुन नारा श्रेष्ठ को नाती सिद्धिलाल श्रेष्ठको छोरा भक्तपुर जिल्ला सिरुटार गा बि स वडा नं.६ बस्ने ४३ वर्ष को बाल मुकुन्द श्रेष्ठ (ना.प्र.नं १०७१५ मिती २०५३/३/२३ भ पु.) ...१ (जसलाई यसपछि यस करारनामाको लिखत मा जग्गा भाडामा दिने ( प्रथम पक्ष ) भनी संवोधन गरीएको छ र लिखितम् अक्कल बहादुर खड्‌का को नाती पृथ्वीराज खड्का को छोरा ललितपुर जिल्ला महालक्ष्मी वडा नं. ९ वस्ने वर्ष ४५ को दिलिप खड्का (ना.प्र.नं १०७७९२ मिती २०५७/०४/३०) …१ (जसलाई यसपछि यस करारनामाको लिखत मा जग्गा भाडा लिने ( द्वितीय पक्ष ) भनी संवोधन गरीएको छ) हामी दुवै पक्ष बीच आपसी पारस्पारीक सहमतीका आधारमा तपसील मा उल्लेखीत सर्त, वन्देजहरुको अधिनमा रही, वसी तपशीलमा उल्लेखीत जग्गा सम्बन्धमा हामी दुवै पक्षको मनोमान राजीखुशीसंग तपशिलका साक्षीका रोहवरमा कृषि कार्य व्यवसाय संचालनको लागी जग्गा वहालमा लिने दिने सम्वन्धको करारनामाको कागज मूलुकी देवानी संहिता २०७४ बमोजीम लेखी, लेखाई सहिछाप समेत गरी एक एक प्रती बुझी लियौ ।

**तपसिल**

शतं, बन्देजहरु

(१) प्रथमपूक्षको नाममा मा.पो.का.भ.पु.मा दर्ता प्रमाणीत रहेको भु.पु जिल्ला साविक भक्तपुर जिल्ला दधिकोट गा वि स वडा नं. ८ कि.न १९३४ को क्षे.फ १-१-०-० जग्गा कृषि कार्य संचालनको लागी भाडामा दिनुहोस भनी द्वितीय पक्षले प्रस्ताव राखेकोमा प्रथम पक्षले सहमती जनाएको छ ।

(२) प्रकरण नं. १ मा उल्लेखित जग्गाको मासिक भाडा रु ४५,०००।- (अक्षेरुपी पैँतालिस हजार रुपैया मात्र) दुवै पक्षको आपसी सहमतीमा कायम गरीएको छ । भाडा प्रत्येक १ वर्षमा ५% का दरले वृद्धि हुने कुरामा द्धितिय पक्षले पूर्णरुपमा सहमती जनाएको छ ।

(३) प्रकरण नं १ मा उल्लेखित जग्गाको बहाल रकम प्रत्येक १ महिनाको अग्रिमरुपमा भाडा रकम प्रथम पक्षले द्वितीय पक्षसंग बुझी लिने गरी यो करारनामाको कागज तयार गरीएको छ ।

(४) उत्त जग्गा मा अन्ये खर्च द्वितीय पक्षले र बहाल कर प्रथम पक्षले व्यहोर्नुपर्ने छ ।

(५) उक्त वहालमा लिएको जग्गा द्वितीय पक्षले प्रथम पक्षको मञ्जुरी वेगर आफु वाहेक अन्य व्यक्तिलाई अर्कै प्रयोजनको लागी वहालमा दिन पाउने छैन ।

(६) बहालमा लिएको उल्लेखित जग्गा मा द्वितीय पक्षले कुनै गैह्र कानुनी कार्यहरु गर्न, गराउन पाउने छैन। गरे गराएको खण्डमा स्वयं द्वितीय पक्ष जिम्वेवार हुनुपर्नेछ ।